

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

 **GRAD METKOVIĆ**

**JEDINSTVENI UPRAVNI ODJEL**

**Odsjek za komunalne poslove, prostorno planiranje,**

**gospodarstvo i fondove EU**

KLASA: 302-01/25-01/01

URBROJ: 2117-10-01-02-25-1

Metković, 23. rujna 2025. godine

|  |
| --- |
|  **NACRT PROGRAMA MJERA POTICANJA PODUZETNIŠTVA****U GRADU METKOVIĆU ZA 2025. GODINU*****POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU*** |
| *RAZLOZI DONOŠENJA* *AKTA* | Na temelju odredbi članka 48. Zakona o lokalnoj i područnoj(regionalnoj) samoupravi („NN RH“, br. 33/01, 60/01, 29/05,109/07, 125/08, 36/09, 150/11, 144/12, 19/13 – pročišćenitekst, 137/15, 123/17, 98/19 i 144/20), članka 11. st. 2. Zakona o poticanju razvoja malog gospodarstva („Narodne novine“ RH, br. 29/02, 63/07, 53/12, 56/13 i 121/16), članka 36. Statuta Grada Metkovića („Neretvanski glasnik“ broj 1/21) te Provedbenog programa za razdoblje 2022.-2025. („Neretvanski glasnik“ broj 8/21) Gradsko vijeće Grada Metkovića donosi Program mjera poticanja poduzetništva na području Grada Metkovića kojim se utvrđuju cilj Programa, vrste potpora, uvjeti za dodjelu potpora, korisnici i nositelji provedbe mjera, te sredstva za realizaciju mjera.Program mjera poticanja poduzetništva na području Grada Metkovića planski je dokument kojim se uspostavlja razvojni okvir poduzetništva na području Grada Metkovića u skladu s propisima koji se tiču poduzetništva i razvojne strategije na području Grada Metkovića, a sve sa svrhom strateškog usmjeravanja poticajnih sredstava za daljnji razvoj poduzetništva.Program predstavlja akt na temelju kojeg Grad Metković dodjeljuje potpore male vrijednosti poduzetnicima na svom području. Temeljem ovog Programa Grad Metković će objaviti Javni poziv za podnošenje prijava za dodjelu potporapoduzetnika za 2025. godinu. |
| *CILJEVI PROVOĐENJA SAVJETOVANJA* | Cilj provođenja savjetovanja je upoznati javnost s nacrtom ovog Programa te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u dokument |
|  |  |
| *ROK ZA PODNOŠENJE MIŠLJENJA, PRIMJEDBI I PRIJEDLOGA* | 23. rujna 2025. godine – 23. listopada 2025. godine |
|  |  |
| *ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA* | Pisane primjedbe na  prijedlog Programa dostavljaju se na zadanom obrascu (u prilogu) i to elektroničkom poštom na e-mail: **grad@metkovic.hr**ili osobno na pisarnicu Grada na adresi Stjepana Radića 1, 20350 Metković s naznakom ˝Javno savjetovanje - Nacrt Programa mjera poticanja razvoja poduzetništva u Gradu Metkoviću za 2025. godinu˝. |
| Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15 i 69/22) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću. |

 **VODITELJICA ODSJEKA**

 **Sanda Tomić, dipl. iur., V.R.**